VS000670
Datum: 1986-05-01T02:00:00.000+02:00
datum_sodbe_i_stopnje: 1995-10-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 1890000 SIT
opombe: II Ips 563/96. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Po poklicu frizerka.

## Škodni dogodek

Prometna nesreča.

## Poškodba

Močne obtolčenine desne strani prsnega koša, desnega boka in stegen ter desnega ramena in nadlahti z močnimi podplutbami s posledično bolečo desno ramo z zavrto bolečo gibljivostjo.

## Telesne bolečine

340000 SIT Močne fizične bolečine skupno do 3 mesece, srednje močne skupno do 3 mesece (predvsem v desnem ramenu), bolečine manjše intenzitete pa še nadaljnje 3 mesece.

#### Ambulantno zdravljenje

Zdravljenje je bilo ambulantno, indicirana ambulantna fizioterapija desne rame nato fizioterapevtsko v talasoterapiji. Zaradi boleče rame je bila še ortopedsko ambulantno pregledana. Zdravljenje je trajalo 11 mesecev.

## Strah

150000 SIT Ob sami nezgodi se je močno prestrašila, saj je drugi avto naenkrat zapeljal v njena vrata, tako da nekaj časa po nesreči ni mogla spati in je jemala apaurine. V veliki skrbi je bila zaradi večjih vidnih bolečih podpludb. V nadaljnjem poteku zdravljenja se je bala zaradi podaljšanih fizično močnejših bolečin. Znano ji je bilo, da periartritis ramenskega sklepa po poškodovanju lahko traja mesece in mesece, ter da ji lahko ostane zmanjšana gibljivost roke v ramenu, zato je bil pri njej v precejšnji meri prisoten strah za izid njenega zdravljenja.

## Zmanjšanje življenjske aktivnosti

1400000 SIT Tožnico posledice poškodb ovirajo pri delu v njenem frizerskem salonu, ob povečanih naporih ji kot desničarki začne zatekati desna roka od komolca navzgor, pri čemer je po poklicu frizerka in svoje delo opravlja zelo težko. Tožnica ima posledično sindrom bolečega ramena ob pojavu bolečnosti in možnih fizičnih skrajnih gibih in sicer za dobro tretjino zavrte gibljivosti v ramenu kot izid prebolelega posttravmatskega periartritisa. Po mnjenju izvedenca so tožničine življenjske sposobnosti prizadete za 20%.

---

ZOR člen 200, 203